Pozdravljen/a!

Kako si? Upam, da si zdrav/a. Pošiljam ti snov za **četrtek**.

Lepo te pozdravljam,

učiteljica Barbara

**ŠPORT**

Danes boš vaje pri športu izvajal na nekoliko drugače način, kot običajno. Doma si boš poiskal prostor, pripravil računalnik ali mobilni telefon in si predvajal spodnji video posnetek.

<https://www.youtube.com/watch?v=lc1Ag9m7XQo&fbclid=IwAR3kXhXsbHX7IPCS1cnlx7BHYulWDO_71sYd_QvrMoxFl5duq5xG6E8rYWo>

Posnetek je v angleščini, a so vaje zelo nazorno prikazana, zato ne boš imel težav. Med posameznimi vajami se ti bo na zaslonu prikazala ura. To je čas za počitek. Pripravljen? Akcija! =)

**MATEMATIKA**

Ponovi enote za merjenje mase in se nauči, kako pretvarjamo iz ene enote v drugo (pomagaj si s trakom, ki si ga prejšnjo uro narisal v zvezek). Danes si bomo natančneje ogledali, kako pretvarjamo. Razlago imaš v priponki. Reši naloge v delovnem zvezku na straneh 60, 61, 62 in 63.

**DRUŽBA**

Zadnjič si v učbeniku prebral, kako se je promet skozi čas spreminjal. Tvoja naloga je, da pokličeš svoje stare starše in jih povprašaš, kako so včasih potovali, katera prevozna sredstva so bila takrat, kakšne so bile ceste, koliko je bilo takrat prometa … Vse, kar ti bodo povedali, si skrbno zapiši na list papirja. Nato prepiši v zvezek za DRU. Verjamem, da bodo veseli tvojega klica.

**RAZREDNA URA**

Preko igre ljudje spoznavamo sebe, svet in se učimo. S pomočjo igre razvijamo svoje različne sposobnosti. Igra vpliva na razvoj mišljenja, na pridobivanje izkušenj in znanja, na naše čustveno in socialno življenje in še bi lahko naštevali.

Letos smo se pri razredni uri igrali kar veliko iger. Tvoja naloga je, da pripraviš nabor iger, ki se jih boš igral skupaj s svojimi družinskimi člani. Lahko so to družabne igre (Activity, Človek ne jezi se, Enka …), socialne igre (spomni se, kaj smo se igrali v šoli) ali pa igre na prostem (med dvema ognjema, nogomet, košarka …). Izberi tisto, kar bi se ti najraje igral in k igri povabi ostale družinske člane. Naj se zabava prične. =)